# **14-րդ շաբաթ**

## **Թեմա՝ «Երեք խոզուկները»**

Ա. Լսել ձայնագրությունը երկու անգամ։ Պատմել իրար այն ամենը, ինչ հասկացել եք ձայնագրությունից։ Գրել լսածը տետրում։ Պատասխանել հարցերին։

*Աղբյուր՝* <https://www.youtube.com/watch?v=DYg0M6xOW1c>

[](https://www.youtube.com/embed/DYg0M6xOW1c?feature=oembed)

Բ․ Թղթին հանձնել լսած ձայնագրությունն ամբողջությամբ։   
Բաց թողնել անհասկանալի բառերը։

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Հեքիաթի բնագիրը / համառոտագիրը։*

*Լինում են չեն լինում երեք խոզուկ են լինում՝ Նաֆ Նաֆը, Նիֆ Նիֆը և Նուֆ Նուֆը: Նրանք ապրում էին անտառի հարևանությամբ: Ողջ ամառ ուրախ խաղում էին, պարում, թռչկոտում: Թվում էր, թե ամառը երբեք չի ավարտվի: Նրանք չէին էլ մտածում տուն կառուցելու մասին: Բայց ահա անհոգ ամառն ավարտվեց: Զգացվեց աշնան շունչը:*

*Նուֆ Նուֆը նկատելով թափվող տերևները, եղբայրներին առաջարկեց տուն կառուցել: Բայց ո~վ էր նրան լսողը: Եղբայրներն այնպես էին տարված խաղով...*

*- Մինչև ձմեռ դեռ այնքան ժամանակ կա: Դեռ կհասցնենք կառուցել,- ասում էին նրանք:*

*Նուֆ Նուֆը որոշեց քարե տուն կառուցել: Իսկ եղբայրները ծիծաղում էին նրա վրա:*

*- Փոխանակ մեզ հետ ուրախանաս, քա՞ր ես կրում: Դեռ կհասցնես…*

*Բայց ահա եկավ առաջին անձրևը և Նաֆն Նաֆն ու Նիֆ Նիֆը որոշեցին տուն կառուցել: Նիֆ Նիֆը կառուցեց իր տունը փայտից: Իսկ Նաֆ Նաֆը՝ ծղոտից:*

*Դեռ նոր էին ավարտել իրենց տները, երբ վրա հասավ ցուրտը: Մոտակայքում լսվեց սոված գայլի ոռնոցը: Գայլը եկավ ու կանգնեց Նաֆ Նաֆի տան առաջ:*

*- Ինձ ներս չե՞ս թողնի, խոզուկ,- հարցրեց գայլը:*

*Խոզուկը վախից ոչինչ չասաց, միայն ավելի ամուր փակեց դուռը:*

*- Լավ, հիմա ես կփչեմ ու քո տունը օդ կբարձրանա,- ասաց գայլը և փչեց,- Փուուո՜ւհ…*

*Ծղոտե տնակը պոկվեց գետնից ու օդ բարձրացավ ու փլվեց: Նաֆ Նաֆը սարսափահար փախավ: Նա գնաց ուղիղ Նիֆ Նիֆի տուն: Նա փայտից էր կառուցել իր տունը: Գայլը եկավ ու կանգնեց Նիֆ Նիֆի փայտե տան առջև:*

*- Ինձ ներս չեք թողնի խոզուկներ,- հարցրեց նա:*

*Եղբայրները վախից ոչինչ չպատասխանեցին:*

*- Լավ: Հիմա ես այնպես կփչեմ, որ ձեր տունը օդ կբարձրանա,- ասաց գայլն ու թոքերում որքան ուժ կար փչեց: - Փուուո՜ւհ…*

*Փայտե տնակն էլ խարխլվեց ու փուլ եկավ: Վախեցած խոզուկները վազեցին դեպի Նուֆ Նուֆի քարե տունը: Իսկ գայլը անշտապ գալիս էր նրանց ետևից:*

*Նա կանգնեց քարե տան առաջ ու հարցրեց.*

*- Խոզուկներ, ինձ ներս չե՞ք թողնի:*

*- Հեռացիր, քանի ողջ ես,- պատասխանեց Նուֆ Նուֆը:*

*- Լավ, հիմա ես այնպես կփչեմ, որ ձեր տունը օդ կբարձրանա:*

*Գայլը փչեց, բայց տունը տեղից անգամ չշարժվեց: Նորից փչեց, նորից ոչինչ տեղի չունեցավ: Այնքան փչեց գայլը, որ հոգնեց:*

*- Փորձեմ ծխնելույզից ներս մտնել,- որոշեց նա:*

*Բայց երբ բարձրացավ տան կտուրը, որպեսզի ծխնելույզից ներս մտնի, Նուֆ Նուֆը թեժացրեց վառարանի կրակը ու մի կաթսա դրեց վրան: Գայլն ընկավ ուղիղ կաթսայի մեջ ու խաշվեց:*

*Այդպես խոզուկներն ազատվեցին չար գայլից: Նրանք ողջ ձմեռ ապրեցին Նուֆ Նուֆի տանը, իսկ գարնանը իրենց համար էլ քարե տներ կառուցեցին:*

*Աղբյուր՝* <http://www.tarntercum.ru/2018/01/ereq-xozukner.html>

\*\*\*

**Պատասխանել հարցերին՝**

2. Որտե՞ղ են զարգանում հեքիաթի իրադարձությունները։
3. Ովքե՞ր են հեքիաթի հերոսները։
4. Ի՞նչ է կատարվում հերոսներից յուրաքանչյուրի հետ։
5. Ի՞նչ է սովորեցնում հեքիաթը։
6. Ինչպե՞ս կավարտեիք հեքիաթը գրողի փոխարեն։